આપણામાંના ઘણા ધાર્મિક ક્રિયાકાંડો ને નિષ્ઠાપૂર્વક વળગી રહ્યા છે. આપણા મન, આપણા વચન, અને આપણી કાયાથી જાણતા કે અજાણતા આપણે હજીપણ ભૂલો કરીએ છીએ અને એ ભૂલોને ઓળખવા માટે આપણે આપણી જાતને આકરા કડક તપ, ઉપવાસ, ધ્યાન અને એવા બીજા ચુસ્ત નિયમો વડે બાંધી રાખી છે. આપણને અંતરશાંતિ કેમ નથી મળી? જયારે આપણને આપણી ભૂલો ઓળખાય ત્યારે આપણે શું કરવું અને એ ભૂલોથી કેવી રીતે છૂટાય? પ્રતિક્રમણ (પશ્ચાતાપ સાથે માફી માગવી) કેવી રીતે કરવા? ભૂલો માટે પશ્ચાતાપ કેવી રીતે કરવા? ભૂલો ફરીવાર થતી આપણે કેવી રીતે રોકી શકીએ?